Ya ing buku kasebut kawusanane sang mantan presiden bisa ngrasakake yen mangsa pensiune mujudake mangsa sawutuhe dheweke dadi manungsa. Malah dheweke ngandhakake yen wektu dadi presiden biyen, nadyan nangkring ing pucuke panguwasa, nanging sejatine uripe kena diarani mung impen jroning turu dawa. Sesambungan antarane kanca mung lamis, lan gampang pedhot. Kanca sakedheping mata bisa malik dadi mungsuh, kang yen perlu bisa disingkirake wektu iku uga. Apa maneh negara kaya Rusia kang ngidini wong ngomong ceplas-ceplos. Mula nadyan kalungguhane minangka kepala negara, Khruschev rumangsa kebebasane kinungkung.